pythainlp/thaigov-v2-corpus-22032023 huggingface dataset:
วันจันทร์ที่ 28 พฤศจิกายน 2565
​รมว.สุชาติ ชวนคนประจำเรือ แจ้งการเดินทางผ่าน e-Service
กระทรวงแรงงาน โดยกรมการจัดหางาน เปิดให้บริการยื่นคำขอเดินทาง แจ้งการเดินทางเข้า-ออก สำหรับคนประจำเรือ ผ่านระบบอิเล็กทรอนิกส์การบริหารแรงงานไทยไปต่างประเทศ เริ่มให้บริการตั้งแต่วันที่ 28 พฤศจิกายน 2565 เป็นต้นไป
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า รัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรี มีนโยบายปรับเปลี่ยนภาครัฐสู่การเป็นรัฐบาลดิจิทัล พร้อมสร้างความเชื่อมั่นในการใช้เทคโนโลยี โดยกระทรวงแรงงานได้มีการพัฒนาระบบอิเล็กทรอนิกส์เพื่อให้บริการประชาชนอย่างต่อเนื่อง เพราะตระหนักถึงความสำคัญของการให้บริการภาครัฐ ที่เน้นประชาชนเป็นศูนย์กลาง ผู้รับบริการได้รับความสะดวก รวดเร็วประหยัดเวลาและค่าใช้จ่ายและปัจจุบันการพัฒนาระบบอิเล็กทรอนิกส์การบริหารแรงงานไทยไปต่างประเทศ ระยะที่ 4 กำลังทยอยพัฒนาแล้วเสร็จ ทำให้คนประจำเรือสามารถแจ้งการเดินทางขาออก และขาเข้า บริษัทจัดหางานให้คนไปทำงานต่างประเทศ สามารถยื่นคำขอแบบรายงานการจัดหางานให้คนไปทำงานเป็นคนประจำเรือ ตรวจสอบสถานะ พิมพ์แบบรายการการเดินทางออกไปทำงาน และเดินทางกลับจากการเป็นคนประจำเรือนอกราชอาณาจักร ได้ผ่านระบบ e-Service การบริหารแรงงานไทยไปต่างประเทศ โดยจะเริ่มให้บริการตั้งแต่วันที่ 28 พฤศจิกายน 2565 เป็นต้นไป
ด้านนายไพโรจน์ โชติกเสถียร อธิบดีกรมการจัดหางาน กล่าวว่า เมื่อวันที่ 24 พฤศจิกายน 2565 กรมการจัดหางาน โดยนายโอวาท ทองบ่อมะกรูด ผู้อำนวยการกองบริหารแรงงานไทยไปต่างประเทศ ได้เชิญบริษัทจัดหางานที่ส่งคนหางานไปทำงานเป็นคนประจำเรือ ทั้ง 6 บริษัท มาประชุมรับฟังแนวทางการให้บริการการรับแจ้งจัดหางานให้คนหางานเพื่อไปทำงานเป็นคนประจำเรือผ่านระบบอิเล็กทรอนิกส์การบริหารแรงงานไทยไปต่างประเทศ โดยมีบริษัทจัดหางาน ทีเอสทีชี ไทย จำกัด บริษัทจัดหางาน บีเอสซี แมเนจเม้นท์ จำกัด บริษัทจัดหางาน ซีทีไอ (ประเทศไทย) จำกัด บริษัทจัดหางาน แปซิฟิค ซีทราน ไลน์ส จำกัด บริษัทจัดหางาน บาเฮีย (ประเทศไทย) จำกัด และบริษัทจัดหางาน ทรู (ไทยแลนด์) จำกัด รวม 6 บริษัท ร่วมรับฟัง ณ ห้องประชุมกองบริหารแรงงานไทยไปต่างประเทศ ชั้น 10 อาคารสำนักงานประกันสังคม และผ่านระบบ Video Conference เพื่อเรียนรู้การใช้งานระบบที่จะเปิดในวันที่ 28 พฤศจิกายน 2565
นายไพโรจน์ กล่าวต่อไปว่า ในปีงบประมาณ พ.ศ. 2565 กรมฯมีกำหนดพัฒนาระบบอิเล็กทรอนิกส์การบริหารแรงงานไทยไปต่างประเทศ ระยะที่ 4 ให้แล้วเสร็จ ซึ่งทุกอย่างกำลังเป็นไปตามเป้าหมาย ที่สำเร็จไปแล้วมีทั้งการเพิ่มช่องทางการชำระเงินค่าสมัครสมาชิกกองทุนเพื่อช่วยเหลือคนหางานไปทำงานในต่างประเทศ การชำระเงินค่าทดสอบภาษาเกาหลีผ่านระบบอิเล็กทรอนิกส์ (e - Service) การเชื่อมโยงหรือแลกเปลี่ยนข้อมูลระหว่างหน่วยงานทั้งภายในและภายนอกกรมการจัดหางาน และบริการยื่นคำขอรับแจ้งและการบริหารจัดการข้อมูลการจัดหางานให้คนหางานซึ่งเดินทางออกไปทำงานเป็นคนประจำเรือนอกอาณาจักรนอกจากนี้กรมฯมีกำหนดจะเปิดให้บริการรับชำระเงินค่าสมาชิกกองทุนเพื่อช่วยเหลือคนหางานไปทำงานในต่างประเทศ ผ่านระบบอิเล็กทรอนิกส์ กรณีบริษัทจัดหางานจัดส่ง ในช่วงต้นเดือนธันวาคมนี้ด้วย
ทั้งนี้ ผู้ที่ประสงค์จะเดินทางไปทำงานในต่างประเทศ สามารถสอบถามข้อมูลเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 - 10 ในวันและเวลาราชการ หรือ สายด่วนกระทรวงแรงงาน โทร.1506 กด 2 กรมการจัดหางาน
วันจันทร์ที่ 28 พฤศจิกายน 2565
รมต.อนุชา ชี้ภาคการเกษตรช่วยสร้างความเข้มแข็งเศรษฐกิจฐานราก ย้ำผู้บริหารชัยนาทเร่งหาแนวทางสนับสนุน ดันโครงการ "โคเนื้อสายพันธุ์เจ้าพระยาบีฟ" หนทางสร้างรายได้ใหม่ชาวชัยนาท
รมต.อนุชา ชี้ภาคการเกษตรช่วยสร้างความเข้มแข็งเศรษฐกิจฐานราก ย้ำผู้บริหารชัยนาทเร่งหาแนวทางสนับสนุน ดันโครงการ "โคเนื้อสายพันธุ์เจ้าพระยาบีฟ" หนทางสร้างรายได้ใหม่ชาวชัยนาท
วันนี้ (28 พฤศจิกายน 2565) เวลา 09.30 น. ณ ศาลากลางจังหวัดชัยนาท นายอนุชา นาคาศัย รัฐมนตรีประจำสำนักนายกรัฐมนตรี ร่วมประชุมคณะกรมการจังหวัดชัยนาทและหัวหน้าส่วนราชการประจำจังหวัดชัยนาท ครั้งที่ 11/2565 ประจำเดือนพฤศจิกายน 2565 โดยมี นายนที มนตริวัต ผู้ว่าราชการจังหวัดชัยนาท นำหัวหน้าส่วนราชการ ผู้แทนสมาคม ผู้แทนชมรมต่าง ๆ ในพื้นที่จังหวัดชัยนาทเข้าร่วมประชุมด้วย
รัฐมนตรีประจำสำนักนายกรัฐมนตรีได้รับฟังรายงานผลการดำเนินงานด้านต่างๆ อาทิ สถานการณ์การเงินการคลังในพื้นที่จังหวัดชัยนาท ซึ่งพบว่าภายหลังที่รัฐบาลผ่อนปรนมาตรการจากสถานการณ์แพร่ระบาดโควิด-19 ส่งผลให้เศรษฐกิจโดยรวมของพื้นที่ขยายตัวเพิ่มขึ้น โดยภาคบริการเพิ่มขึ้นร้อยละ 20.9 รองลงมาคือภาคเกษตรกรรม และภาคอุตสาหกรรม นอกจากนี้ที่ประชุมได้รายงานผลการพัฒนาพันธุ์โคเนื้อของจังหวัดชัยนาท หรือโคเนื้อสายพันธุ์เจ้าพระยาบีฟ โดยตั้งเป้าเป็น "โคหนุ่ม เนื้อนุ่ม ลุ่มน้ำเจ้าพระยา" มีความโดดเด่นที่เนื้อโคมีความนุ่ม อุ้มน้ำ ไขมันแทรกสูง เป็นที่ต้องการของตลาดทั้งไทยและต่างประเทศ ซึ่งในอนาคตตั้งเป้าเป็นแนวทางการพัฒนาอาชีพเสริม สร้างรายได้ให้ประชาชน ปัจจุบันมีประชาชนร่วมโครงการกว่า 2,000 ครัวเรือน ใช้เวลาในการขุนเพียง 3-6 เดือน สามารถสร้างรายได้เฉลี่ยตัวละ 11,000 บาท
รัฐมนตรีประจำสำนักนายกรัฐมนตรี กล่าวว่า อาชีพหลักของประชาชนในพื้นที่จังหวัดชัยนาทคือภาคการเกษตร ซึ่งเป็นกลุ่มสำคัญในการขับเคลื่อนเศรษฐกิจระดับฐานรากของประเทศ แม้จะไม่ใช่ตัวเลข GDP หลักแต่ก็มีความสำคัญ เพราะเป็นกลุ่มที่หล่อเลี้ยงคนจำนวนมากของประเทศ และทำให้ฐานการค้าการลงทุนโดยเฉพาะระดับฐานรากมีความเข้มแข็ง จังหวัดชัยนาทมีความโดดเด่นด้านการเกษตร โดยมีผลผลิตหลัก เช่น ข้าว มันสำปะหลัง อ้อย เป็นต้น ในส่วนของแนวทางการส่งเสริมอาชีพด้านปศุสัตว์ เช่น การเลี้ยงโคเนื้อสายพันธุ์เจ้าพระยาบีฟ ถือเป็นอีกหนึ่งหนทางในการสร้างอาชีพเสริม เพิ่มรายได้ให้ประชาชนอย่างยั่งยืนได้ในอนาคต ซึ่งรัฐมนตรีประจำสำนักนายกรัฐมนตรีได้เน้นย้ำให้คณะผู้บริหารในพื้นที่ร่วมกันหาแนวทางส่งเสริมและสนับสนุนภาคการเกษตร ดึงจุดเด่นของจังหวัด สร้างให้เป็นเอกลักษณ์ของพื้นที่เพื่อดึงดูดเม็ดเงินและนักท่องเที่ยวเข้ามาเพิ่มขึ้น เกิดการกระจายรายได้สู่ชุมชนทั่วทั้งจังหวัดต่อไป
วันจันทร์ที่ 28 พฤศจิกายน 2565
PM commends accomplishment of researchers from Rajamanjala University of Technology Isan on production of 100% electric buses
PM commends accomplishment of researchers from Rajamanjala University of Technology Isan on production of 100% electric buses
November 27, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha marveled Thai researchers from Rajamanjala University of Technology Isan, Khon Kaen Campus for their work on the production of 100% electric buses.
This accomplishment is a collaboration between the University and Cho Thavee Public Company Limited. The research is funded by National Research Council of Thailand (NRCT). The bus can travel 250 kilometers on a single charge (2 hours) with the top speed of 120 kmph. It is a low floor bus which facilitates passengers’ accessibility, and uses both ultracapacitors and lithium batteries for energy storage.
According to the Government Spokesperson, the Government has placed great importance on the development of human capital, especially in innovative development. NRCT strives to provide funding and support to research works related to the 10 S-Curve industries, that is, the 5 “First S-Curve” to enhance current industries to continue the growth, and the 5 “New S-Curve” to develop future industries to achieve the leap growth of Thai economy. The 10 S-Curve industries include: 1. Next-Generation Automotive, 2. Smart Electronics, 3. Affluent, Medical and Wellness Tourism, 4. Agriculture and Biotechnology, and 5. Food for the Future for the First S-Curve, and: 1. Robotics, 2. Aviation and Logistics, 3. Digital, 4. Biofuels and Biochemical, and 5. Medical Hub for the New S-Curve.
วันจันทร์ที่ 28 พฤศจิกายน 2565
ต่างชาติชื่นชมไทยบริหารจัดการโควิด-19 มีประสิทธิภาพ บีโอไอเผยนักลงทุนหลายบริษัทมั่นใจเลือกขยายฐานลงทุนในไทยเพิ่ม นายกรัฐมนตรีกำชับดูแลความต่อเนื่องการผลิตอุตสาหกรรม
ต่างชาติชื่นชมไทยบริหารจัดการโควิด-19 มีประสิทธิภาพ บีโอไอเผยนักลงทุนหลายบริษัทมั่นใจเลือกขยายฐานลงทุนในไทยเพิ่ม นายกรัฐมนตรีกำชับดูแลความต่อเนื่องการผลิตอุตสาหกรรม ด้านกรมควบคุมโรคเผยสถานการณ์ผู้ป่วยใหม่รอบสัปดาห์ 4,914 คน เฉลี่ยวันละ 702 คน
วันที่ 28 พฤศจิกายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า สำนักงานคณะกรรมการส่งเสริมการลงทุน (บีโอไอ) ได้รายงานให้พล.อ.ประยุทธ์ จันทร์โอชา นายกรัฐมนตรีและรมว.กลาโหม ทราบถึงแนวโน้มการเลือกพื้นที่การลงทุนของนักลงทุนต่างชาติว่าได้เปลี่ยนแปลงไปหลังเกิดการแพร่ระบาดของโควิด19 โดยมีการเพิ่มปัจจัยความยืดหยุ่นของซัพพลายเชนการผลิต นโยบายของรัฐบาลในการบริหารจัดการในภาวะวิกฤตเช่นในช่วงเกิดโรคระบาดที่ไม่กระทบภาคธุรกิจ การผลิตอุตสาหกรรม และการส่งออก
ทั้งนี้ บีโอไอ ยังรายงานว่าในระยะ 2-3 ปี ที่มีการแพร่ระบาดของโควิด19 นักลงทุนโดยเฉพาะบริษัทขนาดใหญ่ที่ผลิตสินค้าจากไทยส่งไปทั่วโลกได้ชื่นชมประเทศไทยที่สามารถบริหารจัดการสถานการณ์ได้อย่างมีประสิทธิภาพ หลายรายตัดสินใจขยายการลงทุนในไทยเพิ่มเพราะเชื่อมั่นในนโยบายการบริหารจัดการในช่วงวิกฤตของรัฐบาล
น.ส.ไตรศุลี กล่าวว่า พล.อ.ประยุทธ์ได้เน้นย้ำกับทุกหน่วยงานว่าต้องดูแลความปลอดภัยของประชาชนคู่ขนานไปกับการดูแลเศรษฐกิจรวมถึงการผลิต การส่งออกให้ดำเนินการไปได้เพื่อรักษาการมีงานทำของประชาชน พร้อมกับปรับปรุงนโยบายส่งเสริมการลงทุนเพื่อดึงดูดการลงทุนเข้าสู่ประเทศในช่วงที่โลกเกิดการเปลี่ยนแปลงในเชิงภูมิรัฐศาสตร์ นำไปสู่นโยบายส่งเสริมการลงทุนชุดใหม่ปี 2566-70 ที่บอร์ดบีโอไออนุมัติไปเมื่อ 12 ต.ค. 65 ที่ผ่านมา
สำหรับสถานการณ์โควิด19 ในประเทศขณะนี้ กระทรวงสาธารณสุขได้ติดตามและมีรายงานว่ามีผู้ติดเชื้อเพิ่มขึ้น แต่โดยรวมยังเป็นไปตามที่กรมควบคุมโรคได้คาดการณ์ไว้ว่าหลังการประกาศลดระดับจากโรคติดต่ออันตรายเป็นโรคติดต่อที่ต้องเฝ้าระวังจะมีผู้ติดเชื้อสูงขึ้นเนื่องการการผ่อนคลายมาตรการต่างๆ แต่แม้สถานการณ์ไม่น่าเป็นห่วง นายกรัฐมนตรีก็เห็นว่าจะต้องไม่ประมาท ต้องเตรียมความพร้อมในด้านต่างๆ โดยเฉพาะการให้ประชาชนเข้ารับวัคซีนทั้งตามเกณฑ์และเข็มกระตุ้นโดยเฉพาะกลุ่ม 608 และขอให้กระทรวงสาธารณสุขพิจารณาให้กรมควบคุมโรคประสานนายแพทย์สาธารณสุขจังหวัดที่พื้นที่มีโรงงานอุตสาหกรรมตั้งอยู่หนาแน่น ให้เตรียมชุดมาตรการและคำแนะนำเกี่ยวกับแนวทางปฏิบัติในโรงงานอุตสาหกรรมกรณีที่พบผู้ติดเชื้อโควิด19 ขณะที่การผลิตยังคงดำเนินไปได้โดยไม่สะดุด
กรมควบคุมโรคได้รายงานสถานการณ์โควิด19 ในรอบสัปดาห์ ช่วงวันที่ 20-26 พ.ย. 65 ผู้ติดเชื้อรายใหม่รักษาตัวในโรงพยาบาล 4,914 คน เฉลี่ยวันละ 702 คน เทียบกับช่วงสัปดาห์ก่อนหน้า (19-26 พ.ย. 65) มีผู้ติดเชื้อ ผู้ติดเชื้อรายใหม่ 3,957 คน เฉลี่ยวันละ 565 คน ทำให้ผู้ป่วยสะสมตั้งแต่วันที่ 1 ม.ค. 65 ถึงปัจจุบันอยู่ที่ 2,483,809คน
ในส่วนของผู้เสียชีวิตรายใหม่มี 74 คน เฉลี่ยวันละ 10 คน เทียบกับสัปดาห์ก่อนหน้าที่เสียชีวิตรวม 69 คน เฉลี่ยวันละ 9 คน ทำให้ยอดผู้เสียชีวิตสะสมตั้งแต่วันที่ 1 ม.ค. 65 ถึงปัจจุบันอยู่ที่ 11,482 คน ขณะที่ยอดผู้ป่วยปอดอักเสบ 553 คน และต้องใส่เครื่องช่วยหายใจ 319 คน
ส่วนจำนวนการให้วัคซีน ณ วันที่ 26 พ.ย. 65 มีการให้วัคซีนสะสม 143,155,910โดส เพิ่มขึ้น 8,415 โดส เป็นวัคซีนเข็มที่ 1 จำนวน 57,086,730 โดส เพิ่มขึ้น 1,009 โดส เข็มที่ 2 จำนวน 53,570,366 โดสเพิ่มขึ้น 885 โดส และตั้งแต่เข็มที่3 ขึ้นไป 32,498,814 โดส เพิ่มขึ้น 6,521 โดส
วันจันทร์ที่ 28 พฤศจิกายน 2565
“กรุงไทย” หนุนจัดพอร์ตลงทุนส่งท้ายปี เสนอขายหุ้นกู้อนุพันธ์ชุดใหม่อายุ 3 ปี คุ้มครองเงินต้น ดีเดย์ 1-2 ธ.ค.นี้
กรุงไทยรุกตลาดหุ้นกู้อนุพันธ์ต่อเนื่อง หลังประสบความสำเร็จในการออกหุ้นกู้อนุพันธ์กว่า 20,000 ลบ. เตรียมเสนอขายชุดใหม่ “กรุงไทย Citi DRP” อายุ 3 ปี คุ้มครองเงินต้น 100% เสนอขายวันที่ 1-2 ธันวาคมนี้
“ธนาคารกรุงไทย” รุกตลาดหุ้นกู้อนุพันธ์ต่อเนื่อง หลังประสบความสำเร็จในการออกหุ้นกู้อนุพันธ์กว่า 20,000 ล้านบาท เตรียมเสนอขายชุดใหม่ “กรุงไทย Citi DRP” อายุ 3 ปี คุ้มครองเงินต้น 100% สนับสนุนผู้ลงทุนเข้าถึงผลิตภัณฑ์ที่ตอบโจทย์ความต้องการ สร้างผลตอบแทนที่มั่นคงในช่วงท้ายปี เสนอขายวันที่ 1-2 ธันวาคมนี้
นายรวินทร์ บุญญานุสาสน์ รองกรรมการผู้จัดการใหญ่ สายงานตลาดเงินตลาดทุน ธนาคารกรุงไทย เปิดเผยว่า ตลาดการเงินโลกมีแนวโน้มผันผวนอย่างต่อเนื่องในปี 2566 จากความเสี่ยงที่เศรษฐกิจโลกจะเข้าสู่ภาวะถดถอย ความไม่แน่นอนของสงครามระหว่างรัสเซีย-ยูเครน และนโยบายการเปิดประเทศของจีน ส่งผลให้ผู้ลงทุนมองหาการลงทุนที่มีความเสี่ยงต่ำ และเงินต้นได้รับความคุ้มครอง ธนาคารจึงรุกเสนอขายหุ้นกู้อนุพันธ์แฝง เพื่อตอบโจทย์ผู้ลงทุนอย่างต่อเนื่อง หลังประสบความสำเร็จในการเสนอขายหุ้นกู้อนุพันธ์แฝงไปแล้วกว่า 20,000 ล้านบาท ล่าสุด เตรียมเสนอขายหุ้นกู้อนุพันธ์แฝงกรุงไทย Citi DRP หรือ Citi Diversified Risk Premia อายุ 3 ปี ด้วยจุดเด่นคุ้มครองเงินต้น 100% มุ่งสร้างผลตอบแทนภายใต้ภาวะตลาดที่ผันผวน ไม่มีค่าธรรมเนียมเรียกเก็บจากการลงทุน เหมาะสำหรับผู้ลงทุนที่มองหาการลงทุนที่มีความหลากหลาย และต้องการจัดพอร์ตการลงทุน เพื่อกระจายความเสี่ยง มีโอกาสสร้างผลตอบแทนตามดัชนีที่อ้างอิง แต่เงินต้นยังปลอดภัย
ทั้งนี้ หุ้นกู้อนุพันธ์แฝงกรุงไทย Citi DRP จ่ายผลตอบแทนอ้างอิงดัชนี Citi DRP ซึ่งมี Citigroup เป็นผู้จัดทำดัชนี มีนโยบายลงทุนกระจายในสินทรัพย์หลัก ทั้งตราสารหนี้ อัตราแลกเปลี่ยนสกุลหลัก และสินค้าโภคภัณฑ์ โดยไม่ลงทุนในสินทรัพย์ประเภทหุ้น มีกลยุทธ์เลือกเฟ้นสินทรัพย์ที่จะเข้าลงทุนแบบมืออาชีพ ทั้ง กลยุทธ์ Value Carry และ Momentum นอกจากนี้ ยังมีการปรับพอร์ตสม่ำเสมอ เพื่อบริหารผลตอบแทนท่ามกลางความผันผวนของตลาด โดยดัชนีอ้างอิง Citi DRP มีผลตอบแทนการลงทุนในอดีตเฉลี่ย 6.40% ต่อปี ซึ่งธนาคารกรุงไทยในฐานะผู้ออกหุ้นกู้ ยังคุ้มครองเงินต้นจากการลงทุน 100% และจ่ายดอกเบี้ยเพิ่มอีกปีละ 1% ในช่วง 2 ปีแรก
คาดว่า จะเสนอขายหุ้นกู้อนุพันธ์แฝงกรุงไทย Citi DRP ในวันที่ 1-2 ธันวาคม 2565 โดยเสนอขายผู้ลงทุนรายใหญ่ และผู้ลงทุนสถาบัน ผู้ที่สนใจสามารถสอบถามรายละเอียดเพิ่มเติมได้ที่ธนาคารกรุงไทยทุกสาขา หรือ อีเมล [emailprotected] หรือ โทร.0-2208-4817 0-2208-4831 0-2208-4673 และ 0-2208-4691
วันจันทร์ที่ 28 พฤศจิกายน 2565
ธ.ก.ส. หนุนองค์กรเกษตรกร ร่วมเจรจาการค้า ADBC จีน
ธ.ก.ส. ร่วมธนาคารเกษตรจีน พัฒนาศักยภาพเกษตรกรทั้งการผลิตและการตลาด พร้อมดึงเอกชนจากประเทศจีน ร่วมเจรจาการค้ากับสถาบันเกษตรกรในการเชื่อมโยงการส่งออกข้าวและมันสำปะหลังจากเกษตรกรผู้ผลิตไปยังตลาดต่างประเทศโดยตรง
วันนี้ (25 พฤศจิกายน 2565) นายเสกสรรค์ จันทร์ขวาง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เป็นประธานการประชุม Business Matching for BAAC and ADBC Clients ระหว่างธนาคารเพื่อการพัฒนาการเกษตรแห่งประเทศจีน (Agricultural Development Bank of China : ADBC) นำโดย Mr. Zhu yuan yang ผู้ช่วยผู้จัดการใหญ่ ADBC และคณะ กับ สหกรณ์การเกษตรเพื่อการตลาดลูกค้า ธ.ก.ส. ร้อยเอ็ด จำกัด สหกรณ์การเกษตรเมืองร้อยเอ็ด จำกัด ผู้ประกอบกิจการรวบรวมข้าว สีข้าว จัดจำหน่ายและรับทำ OEM และ สหกรณ์การเกษตรเพื่อการตลาดลูกค้า ธ.ก.ส. กำแพงเพชร จำกัด ผู้ประกอบกิจการรับซื้อมันสำปะหลังสดและแปรรูปเป็นมันเส้นเพื่อจำหน่าย โดยสถาบันเกษตรกรทั้ง 2 แห่ง ถือเป็นผู้ประกอบการที่ได้รับการรับรองคุณภาพการผลิตตามมาตรฐานสากล และมีศักยภาพในการผลิตสินค้าเพื่อการส่งออก โดยประชุมเจรจาผ่านระบบ VDO Conference
การจัดประชุมเจรจาทางการค้าครั้งนี้ เพื่อส่งเสริมให้ลูกค้าของ ธ.ก.ส. สามารถขยายขอบเขตการทำธุรกิจจากในประเทศเติบโตสู่ธุรกิจระหว่างประเทศ และเชื่อมโยงให้ลูกค้าของธนาคาร ADBC สามารถเข้าถึงแหล่งผลิตและวัตถุดิบสินค้าเกษตรที่มีคุณภาพในราคาที่เหมาะสมจากผู้ผลิตต้นน้ำโดยตรง โดยบริษัทที่ร่วมเจรจา ประกอบด้วย 1) บจก.เซียะเหมิน ฮุยเฟิง อินดัสเทรียล 2) บจก.กวงซี จินหยวน ไบโอเคมีคอล อินดัสทรี 3) บจก.จินยี่เหมิง กรุ๊ป 4) บจก.เจียงซี ไรซ์ อินดัสทรี 5) บจก. ซูโจว ว่านเซิน นู้ดเดิล โปรดักซ์ ซึ่งทั้งหมดเป็นลูกค้าที่ธนาคาร ADBC ให้การสนับสนุน ทำให้เชื่อมั่นได้ว่าจะเป็นคู่ค้าที่มีศักยภาพในด้านของเงินทุนและกำลังซื้อ โดยในส่วนของ ธ.ก.ส. จะอำนวยความสะดวกในการคัดกรองผู้ส่งออกที่มีความสามารถในการผลิตและส่งสินค้าที่มีคุณภาพตามมาตรฐาน และดูแลในการชำระเงินระหว่างประเทศให้แก่ลูกค้าทั้งสองธนาคาร การประชุมครั้งนี้จึงเป็นความร่วมมือเบื้องต้นเพื่อขยายผล รวมไปถึงตลาดผลิตผลหลักทางการเกษตรประเภทอื่น ๆ ของลูกค้า ธ.ก.ส. ต่อไป
ทั้งนี้ ธ.ก.ส. และ ADBC ได้ลงนามความร่วมมือในการพัฒนาด้านต่าง ๆ มาตั้งแต่ปี 2548 ไม่ว่าจะเป็นการอบรมพัฒนาและเสริมสร้างประสิทธิภาพของบุคลากร การแลกเปลี่ยนข้อมูลข่าวสารและความเชี่ยวชาญในบริบทของการพัฒนาธุรกิจรายย่อยและขนาดกลาง ต่อยอดมาถึงการพัฒนาลูกค้า ในด้านการส่งเสริมการผลิต โดยใช้เทคโนโลยีและนวัตกรรม เพื่อลดต้นทุนและเพิ่มมูลค่าผลผลิต รวมถึงการเชื่อมโยงด้านการตลาดระหว่างลูกค้าของทั้ง 2 ธนาคาร ซึ่งนอกจากสร้างความเชื่อมั่นให้กับลูกค้าแล้ว ยังสร้างโอกาสในด้านธุรกิจและการค้าระหว่างประเทศอีกด้วย
วันจันทร์ที่ 28 พฤศจิกายน 2565
โฆษกรัฐบาลเผย นายกฯ ส่งเสริมการศึกษาตลอดชีวิต พัฒนาศักยภาพและทักษะในทุกช่วงวัย สนับสนุนให้มีการเทียบโอนได้จากการศึกษาต่างระบบ
โฆษกรัฐบาลเผย นายกฯ ส่งเสริมการศึกษาตลอดชีวิต พัฒนาศักยภาพและทักษะในทุกช่วงวัย สนับสนุนให้มีการเทียบโอนได้จากการศึกษาต่างระบบ
วันที่ 28 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายส่งเสริมและสนับสนุนการเรียนรู้ตลอดชีวิต เพื่อให้ผู้เรียนทั้งการศึกษาในระบบ การศึกษานอกระบบ และการศึกษาตามอัธยาศัย สามารถเทียบโอนหน่วยกิตและผลการศึกษาได้อย่างคล่องตัว ในขณะที่ยังคงรักษาไว้ซึ่งมาตรฐานการศึกษาในระดับอุดมศึกษา รวมทั้งส่งเสริมให้สถาบันอุดมศึกษามีอิสระในการกำหนดหลักเกณฑ์ วิธีการและเงื่อนไข ในการเทียบโอนหน่วยกิตและผลการศึกษา โดยต่างมหาวิทยาลัยก็โอนได้ แต่ต้องมีมาตรฐานไม่ต่ำกว่าหลักเกณฑ์ตามประกาศคณะกรรมการมาตรฐานการอุดมศึกษา เรื่องหลักเกณฑ์และวิธีการเทียบโอนหน่วยกิตและผลการศึกษาในระดับอุดมศึกษา พ.ศ. 2565 ซึ่งได้เผยแพร่เมื่อวันที่ 25 พฤศจิกายน 2565 ทางเว็บไซต์ราชกิจจานุเบกษา ทั้งนี้ ประกาศดังกล่าวมีสาระสำคัญ อาทิ
การเทียบโอนหน่วยกิตและผลการศึกษาในระดับอุดมศึกษา มีหลักการ ดังต่อไปนี้
(1) การเทียบโอนหน่วยกิตและผลการศึกษาต้องสามารถเทียบโอนได้ทั้งจากการศึกษาในระบบ การศึกษานอกระบบ และการศึกษาตามอัธยาศัย
(2) การเทียบโอนหน่วยกิตและผลการศึกษาต้องยึดหลักความเสมอภาคและธำรงไว้ซึ่งคุณภาพและมาตรฐานการศึกษา
(3) สถาบันอุดมศึกษาต้องจัดให้มีหน่วยงานทำหน้าที่ให้คำแนะนำ ปรึกษาและดำเนินการให้มีการเทียบโอนหน่วยกิตและผลการศึกษาตามกระบวนการและหลักเกณฑ์ที่กำหนด
(4) สถาบันอุดมศึกษาต้องกำหนดหลักเกณฑ์และวิธีการที่ใช้ในการทดสอบและประเมินผลเพื่อการเทียบโอนที่มีมาตรฐาน
สถาบันอุดมศึกษาต้องดำเนินการเทียบโอนหน่วยกิตและผลการศึกษาภายใต้หลักเกณฑ์ ดังต่อไปนี้
หลักเกณฑ์การเทียบโอนจากการศึกษาในระบบ ระดับอนุปริญญาและปริญญาตรี
(1) เป็นรายวิชาหรือกลุ่มรายวิชาในหลักสูตรระดับอุดมศึกษาหรือเทียบเท่าที่คณะกรรมการหรือหน่วยงานของรัฐที่มีอำนาจตามกฎหมายรับรอง
(2) รายวิชาหรือกลุ่มรายวิชาที่จะนำมาขอเทียบโอนต้องมีสาระสำคัญครอบคลุมรายวิชาหรือกลุ่มรายวิชาที่ขอเทียบโอน
(3) ผลการเรียนในรายวิชาหรือกลุ่มรายวิชาที่จะนำมาขอเทียบโอน ต้องมีระดับคะแนนไม่ต่ำกว่า 2.00 จากระบบ 4.00 หรือเทียบเท่า
(4) รายวิชาหรือกลุ่มรายวิชาที่เทียบโอนจากต่างสถาบันอุดมศึกษา ไม่สามารถนำมาคำนวณแต้มระดับคะแนนเฉลี่ยสะสมได้
ระดับบัณฑิตศึกษา
(1) เป็นรายวิชาหรือกลุ่มรายวิชาในหลักสูตรระดับอุดมศึกษาหรือเทียบเท่าที่คณะกรรมการหรือหน่วยงานของรัฐที่มีอำนาจตามกฎหมายรับรอง
(2) รายวิชาหรือกลุ่มรายวิชาที่จะนำมาขอเทียบโอนต้องมีสาระสำคัญครอบคลุมรายวิชาหรือกลุ่มรายวิชาที่ขอเทียบโอน
(3) ผลการเรียนในรายวิชาหรือกลุ่มรายวิชาที่จะนำมาขอเทียบโอนต้องมีระดับคะแนนไม่ต่ำกว่า 3.00 จากระบบ 4.00 หรือเทียบเท่า
(4) การเทียบโอนในรายวิชาวิทยานิพนธ์ให้เป็นไปตามที่สถาบันอุดมศึกษากำหนดโดยความเห็นชอบของสภาสถาบันอุดมศึกษา
(5) รายวิชาหรือกลุ่มรายวิชาที่เทียบโอนจากต่างสถาบันอุดมศึกษาไม่สามารถนำมาคำนวณแต้มระดับคะแนนเฉลี่ยสะสมได้
วันจันทร์ที่ 28 พฤศจิกายน 2565
กรมทางหลวงชนบท ลาดยางถนน 16 กิโลเมตร เสร็จสมบูรณ์ สนับสนุนทางเข้าอ่างเก็บน้ำนฤบดินทรจินดา (โครงการห้วยโสมงอันเนื่องมาจากพระราชดำริ)
เสริมศักยภาพการคมนาคมขนส่งระหว่างจังหวัดปราจีนบุรี และสระแก้ว ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยกทางหลวงแผ่นดินหมายเลข 304 - บ้านคลองผักขม อำเภอนาดี และอำเภอเมือง จังหวัดปราจีนบุรี และสระแก้ว เสร็จสมบูรณ์
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการสนับสนุนทางเข้าอ่างเก็บน้ำนฤบดินทรจินดา (โครงการห้วยโสมงอันเนื่องมาจากพระราชดำริ) เพิ่มศักยภาพการคมนาคมเชื่อมต่อระหว่างจังหวัดและอำเภอให้เป็นไปอย่างมีประสิทธิภาพ ช่วยแบ่งเบาการจราจรของถนนสายหลัก (ทล.304) และเป็นการพัฒนาชุมชนโดยรอบให้ประชาชนมีคุณภาพชีวิตที่ดีขึ้น ทช. จึงได้ดำเนินโครงการก่อสร้างถนนสายแยกทางหลวงแผ่นดินหมายเลข 304 - บ้านคลองผักขม อำเภอนาดี และอำเภอเมือง จังหวัดปราจีนบุรี และสระแก้ว ใช้งบประมาณในการก่อสร้างรวม 145.400 ล้านบาท โดยการก่อสร้างมีจุดเริ่มต้นโครงการบริเวณ กม. ที่ 0+000 (บ้านทุ่งโพธิ์) และสิ้นสุดโครงการบริเวณ กม. ที่ 16+000 (บ้านอ่างทอง) รวมระยะทางดำเนินการ 16 กิโลเมตร ซึ่งได้ดำเนินการก่อสร้างขยายถนนแบบผิวจราจรแอสฟัลท์ติกคอนกรีตจากเดิมกว้าง 6 เมตร มีไหล่ทางกว้างข้างละ 1 เมตร เป็นผิวจราจรแอสฟัลท์ติกคอนกรีตกว้าง 7 เมตร มีไหล่ทางกว้างข้างละ 2.50 เมตร พร้อมงานปรับปรุงขยายสะพานคอนกรีตเสริมเหล็ก 7 แห่ง ตลอดจนการก่อสร้างระบบระบายน้ำเพื่อป้องกันน้ำท่วมขังในเขตชุมชน การติดตั้งไฟฟ้าแสงสว่าง และอุปกรณ์อำนวยความปลอดภัยในสายทาง บริเวณหน้าโรงเรียนบ้านคลองตาหมื่น โรงเรียนบ้านราษฎร์เจริญ เพื่อให้ผู้ใช้เส้นทางมีความสะดวกปลอดภัยในการเดินทางอีกด้วย
วันจันทร์ที่ 28 พฤศจิกายน 2565
รองปลัดกระทรวงดีอีเอส ประธานการประชุมคณะกรรมการคุ้มครองข้อมูลส่วนบุคคล ครั้งที่ 14
รองปลัดกระทรวงดีอีเอส ประธานการประชุมคณะกรรมการคุ้มครองข้อมูลส่วนบุคคล ครั้งที่ 14
วันนี้(28พฤศจิกายน65) ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการคุ้มครองข้อมูลส่วนบุคคลครั้งที่14จัดโดยสำนักงานคณะกรรมการคุ้มครองข้อมูลส่วนบุคคลณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคม
_______________________
วันจันทร์ที่ 28 พฤศจิกายน 2565
“ทิพานัน” คิกออฟโครงการสร้างเสริมความรู้พิษภัยบุหรี่และบุหรี่ไฟฟ้าในเด็กและเยาวชน หวังป้องกันไม่ให้เกิดนักสูบหน้าใหม่  และจุดเริ่มต้นไปสู่สิ่งเสพติดอื่น
“ทิพานัน” คิกออฟโครงการสร้างเสริมความรู้พิษภัยบุหรี่และบุหรี่ไฟฟ้าในเด็กและเยาวชน หวังป้องกันไม่ให้เกิดนักสูบหน้าใหม่  และจุดเริ่มต้นไปสู่สิ่งเสพติดอื่น  เพื่อความมั่นคงด้านสุขภาพและอนาคตที่ดีของเด็กและเยาวชน
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยภายหลังเป็นประธานเปิด “โครงการเสริมสร้างความรู้ความเข้าใจตระหนักรู้ภัยบุหรี่และบุหรี่ไฟฟ้าในเด็กและเยาวชน” ที่ห้องประชุมโรงเรียนนาหลวง เขตทุ่งครุ กรุงเทพมหานคร เมื่อวันที่ 28 พฤศจิกายน 2565 ว่า จากสถานการณ์ปัจจุบันที่แนวโน้มความนิยมบุหรี่ไฟฟ้าเพิ่มสูงขึ้นอย่างน่าเป็นห่วง โดยเฉพาะในกลุ่มเด็กและเยาวชน ที่ผลสำรวจทัศนคติของเด็กและเยาวชนไทยที่มีต่อบุหรี่ไฟฟ้าและสถานการณ์เด็กและเยาวชนไทยพบว่า ส่วนใหญ่เด็กและเยาวชนส่วนใหญ่ยังขาดความรู้ความเข้าใจ โดยมีเพียง ร้อยละ 9 ของเด็กและเยาวชนที่มีความรู้ความเข้าใจเกี่ยวกับบุหรี่ไฟฟ้าในระดับสูง
น.ส.ทิพานัน กล่าวว่า ทั้งนี้เนื่องจากการโฆษณาชวนเชื่อของสินค้าบนแพลตฟอร์มออนไลน์ต่างๆ ที่สร้างวาทะกรรมชวนเชื่อว่า บุหรี่ไฟฟ้ามีอันตรายน้อยกว่าบุหรี่ธรรมดา และจะช่วยให้ลดการสูบบุหรี่ลงได้ ซึ่งเป็นความเข้าใจคลาดเคลื่อน เนื่องจากบุหรี่ไฟฟ้ายังพบสารเสพติดคือ นิโคติน และสารประกอบอื่นๆอีกมากมายในไอของบุหรี่เป็นอันตรายต่อร่างกาย อีกทั้งยังมีโอกาสเพิ่มความเสี่ยงให้เกิดโรคต่างๆ เพิ่มขึ้น เช่นโรคหัวใจอีกด้วย ซึ่งรัฐบาลพล.อ.ประยุทธ์ จันทร์โอชา มีความห่วงใยสุขภาพลานามัยของประชาชนทุกกลุ่มและทุกช่วงวัย
“โครงการเสริมสร้างความรู้ความเข้าใจตระหนักรู้ภัยบุหรี่และบุหรี่ไฟฟ้าในเด็กและเยาวชน” โดยเครือข่ายพัฒนาเยาวชนแห่งกรุงเทพมหานคร จึงมีความสำคัญและจำเป็นที่จะให้ความรู้ ความเข้าใจแก่เด็กและเยาวชน และคนรุ่นใหม่ เกี่ยวกับพิษภัยของบุหรี่และบุหรี่ไฟฟ้า เพื่อสร้างแรงจูงใจให้ห่างไกลจากบุหรี่ ป้องกัน ไม่ให้เกิดนักสูบหน้าใหม่ และเป็นจุดเริ่มต้นไปสู่สิ่งเสพติดอื่นๆ
ด้านนายณัฐกานต์ สังขดี ประธานที่ปรึกษาเครือข่ายพัฒนาเยาวชนแห่งกรุงเทพมหานคร (พยก.)กล่าวว่า กิจกรรมเสริมสร้างความรู้ความเข้าใจตระหนักรู้ภัยบุหรี่และบุหรี่ไฟฟ้าในเด็กและเยาวชน ที่จัดขึ้นในวันนี้มีวัตถุประสงค์เพื่อการสร้างความเข้าใจที่ถูกต้องเกี่ยวกับบุหรี่ไฟฟ้ากับกลุ่มเด็กนักเรียน นักศึกษาจากสถาบันการศึกษาต่าง ๆ และบุคลากรทางการศึกษา ซึ่งปัจจุบันเด็กและเยาวชนในสถานศึกษาหลายแห่งได้รับข้อมูลที่ไม่รอบด้าน เช่น เชื่อว่าบุหรี่ไฟฟ้าอันตรายน้อยกว่า จึงไม่ก่อให้เกิดความอันตรายต่อสุขภาพหรือแม้แต่บุหรี่ไฟฟ้าไม่มีสารนิโคติน ซึ่งความเชื่อเหล่านี้ล้วนเป็นการเร่งพฤติกรรมการสูบบุหรี่ไฟฟ้าของเด็กและเยาวชนให้เข้าถึงอย่างรวดเร็วและอายุของการเข้าถึงบุหรี่ไฟฟ้ามีแนวโน้มลดลง ทั้งนี้กิจกรรมในวันนี้มีได้ดำเนินการพัฒนาข้อเสนอต่อการแก้ไขปัญหาการสูบบุหรี่ไฟฟ้า ซึ่งมี 3 ข้อเสนอต่อคณะกรรมการควบคุมผลิตภัณฑ์ยาสูบกรุงเทพมหานคร ดังต่อไปนี้ (1) ส่งเสริมให้มีการเรียนรู้เรื่องผลกระทบจากการสูบบุหรี่ไฟฟ้าอย่างต่อเนื่องในโรงเรียนสังกัดกรุงเทพมหานครอย่าง (2) บังคับใช้กฎหมายอย่างจริงจัง เช่น บังคับใช้เรื่องพื้นที่ห้ามสูบบุหรี่ในที่สาธารณะรวมถึงการกวดขันการลักลอบจำหน่ายบุหรี่ไฟฟ้า และ(3) ประกาศนโยบายให้ทุกสถานศึกษาเป็นสถานศึกษาปลอดบุหรี่และบุหรี่ไฟฟ้า
วันจันทร์ที่ 28 พฤศจิกายน 2565
รัฐมนตรีว่ากากระทรวงยุติธรรม ร่วมยินดี 48 ปีสถาปนากรมบังคับคดี ขอเร่งประชาสัมพันธ์งานไกล่เกลี่ย เป็นของขวัญปีใหม่ให้ประชาชน หลังจัดไปแล้ว 77 จังหวัด
รัฐมนตรีว่ากากระทรวงยุติธรรม ร่วมยินดี 48 ปีสถาปนากรมบังคับคดี ขอเร่งประชาสัมพันธ์งานไกล่เกลี่ย เป็นของขวัญปีใหม่ให้ประชาชน หลังจัดไปแล้ว 77 จังหวัด ช่วยไป 94,328 ครอบครัว ทุนทรัพย์ 23,529 ล้านบาท
เมื่อวันที่ 28 พฤศจิกายน 2565 เวลา 09.30 น. ที่กรมบังคับคดี นายสมศักดิ์ เทพสุทิน รัฐมนตรีว่ากากระทรวงยุติธรรมเป็นประธานในพิธี วันสถาปนากรมบังคับคดี ครบรอบ 48 ปี โดยมี นางพงษ์สวาท กายอรุณสุทธิ์ ปลัดกระทรวงยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม พันตำรวจโท ประวุธ วงศ์สีนิล รองปลัดกระทรวงยุติธรรม นางทัศนีย์ เปาอินทร์ อธิบดีกรมบังคับคดี ผู้บริหารกระทรวงยุติธรรมและข้าราชการร่วมงาน โดยมีพิธีเจริญพุทธมนต์พระสงฆ์ 10 รูป และคณะผู้บริหารได้ถวายภัตตาหารเพลแด่พระสงฆ์
นายสมศักดิ์ กล่าวว่า กรมบังคับคดีถือเป็นอีกหน่วยงาน ที่มีความสำคัญ ในการทำหน้าที่ด้านกระบวนการยุติธรรม ทางแพ่ง และล้มละลาย ตามคำพิพากษาของศาล ซึ่งปีที่ผ่านมา ตนขอชื่นชมที่ได้มีบทบาทสำคัญในการช่วยเหลือประชาชน ที่มีปัญหาหนี้สิน หรือ ถูกยึดทรัพย์ขายทอดตลาด ด้วยการจัดงานมหกรรมไกล่เกลี่ย หนี้สินครัวเรือน 77 จังหวัด ทั่วประเทศ โดยสามารถช่วยเหลือประชาชน ที่ประสบปัญหาหนี้สิน ได้ถึง 94,328 ครอบครัว ทุนทรัพย์กว่า 23,529 ล้านบาท และสามารถช่วยลดค่าใช้จ่ายในการดำเนินคดี ได้กว่า 7,024 ล้านบาท โดยการจัดมหกรรมการไกล่เกลี่ยหนี้สินครัวเรือน ได้เสมือนเป็นโมเดลให้กระทรวงต่างๆ เข้ามาช่วยเหลือประชาชน ที่มีปัญหาหนี้สิน จากผลกระทบโควิด-19 ด้วยการจัดไกล่เกลี่ยหนี้สินเช่นกัน จึงนับว่าเป็นอีกความสำเร็จ ที่กรมบังคับคดีได้ริเริ่มทำ เพื่อให้อีกหลายภาคส่วน ได้เข้ามาขับเคลื่อนต่อ เพื่อช่วยเหลือประชาชนให้ครอบคลุมมากยิ่งขึ้น
นายสมศักดิ์ กล่าวอีกว่า จากเสียงเรียกร้องของประชาชน ที่เข้ารับการไกล่เกลี่ยไม่ทัน ขอให้มีการจัดอีกครั้ง ตนขอให้กรมบังคับคดี เร่งประชาสัมพันธ์แผนงานไกล่เกลี่ย ที่จะจัดขึ้นอีกครั้ง ถือเป็นของขวัญปีใหม่ให้กับประชาชน เพราะงานจะจัดขึ้นในช่วงเทศกาลปีใหม่ ภายใต้งาน “ไกล่เกลี่ยทั่วไทย สุขใจปีใหม่ 2566” จัดขึ้นที่ กรมบังคับคดี และสาขาสำนักงานบังคับคดีจังหวัด 111 แห่ง ทั่วประเทศ ระหว่างวันที่ 19 ธ.ค.65 - 13 ม.ค.66 ซึ่งแต่ละหน่วยงานในกระทรวงอาจจะมีหน้าที่แตกต่างางกัน แต่เราต้องทำงานบูรณาการช่วยเหลือกัน แต่ละหน่วยงานก็ต้องเข้าใจงาน พบปะพูดคุยกัน เพื่อให้เกิดประโยชน์สูงสุดกับประเทศ ขอให้ทุกท่านภูมิใจกับการทำงานให้กับกระทรวงยุติธรรม
"ผมขอให้กรมบังคับคดี ไปบูรณาการร่วมกับกรมคุ้มครองสิทธิและเสรีภาพ ที่ได้จัดงาน “พร้อมใจไกล่เกลี่ยแก้หนี้ครัวเรือน” ทุกวันเสาร์สิ้นเดือน เริ่มวันที่ 26 พ.ย.65 - 23 ก.ย.66 รวม 11 ครั้ง ที่กระทรวงยุติธรรมเพื่อร่วมกันช่วยเหลือประชาชน ให้ครบทุกมิติ และขอให้ผู้บริหารกรมบังคับคดี ทั้งส่วนกลาง และ ส่วนภูมิภาค รวมถึงเจ้าหน้าที่ของกระทรวงยุติธรรมทุกท่าน ช่วยกันขับเคลื่อนงานแบบเชิงรุก เพื่อให้เข้าถึงปัญหาของประชาชน และทำให้กระทรวงยุติธรรม กลายเป็นที่พึ่งของประชาชน อย่างแท้จริง ตามนโยบาย ยุติธรรมเชิงรุก สร้างสุขให้ประชาชน” นายสมศักดิ์ กล่าว
วันจันทร์ที่ 28 พฤศจิกายน 2565
​รองปลัดกระทรวงเกษตรและสหกรณ์เข้าร่วมต้อนรับนายกรัฐมนตรีและรับฟังนโยบายการเลือกตั้งสมาชิกสภาเกษตรกรจังหวัด และการเลือกตั้งสมาชิกสภาเกษตรกรแห่งชาติ
​รองปลัดกระทรวงเกษตรและสหกรณ์เข้าร่วมต้อนรับนายกรัฐมนตรีและรับฟังนโยบายการเลือกตั้งสมาชิกสภาเกษตรกรจังหวัด และการเลือกตั้งสมาชิกสภาเกษตรกรแห่งชาติ
เมื่อวันศุกร์ที่ 25 พฤศจิกายน 2565 เวลา 13.30 น. นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วยนายธิติ โลหะปิยะพรรณ
ผู้ช่วยปลัดกระทรวงเกษตรและสหกรณ์ ได้รับมอบหมายจากนายประยูร อินสกุล ปลัดกระทรวงเกษตรและสหกรณ์ร่วมต้อนรับนายกรัฐมนตรีและรับฟังนโยบายการเลือกตั้งสมาชิกสภา เกษตรกรจังหวัด และการเลือกตั้งสมาชิกสภาเกษตรกรแห่งชาติ “ร่วมสืบสาน...อุดมการณ์ที่ผ่านมา...ด้วยศรัทธา...สู่การเลือกตั้งเปิดโครงการดังกล่าว ณ ห้องประชุมวายุภักษ์ โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์สภาของเกษตรกร” โดยมีพลเอกประยุทธ จันทร์โอชา นายกรัฐมนตรีเป็นประธานในพิธี
ทั้งนี้ สภาเกษตรกรแห่งชาติจัดโครงการขับเคลื่อนภารกิจด้านการบริหารจัดการเลือกตั้งสมาชิกสภาเกษตรกรจังหวัดและการเลือกตั้งสมาชิกสภาเกษตรกรแห่งชาตินี้ขึ้น เพื่อเป็นการขับเคลื่อนภารกิจด้านการบริหารจัดการเลือกตั้งสมาชิกสภาเกษตรกรจังหวัดและการเลือกสมาชิกสภาเกษตรกรแห่งชาติ และรับมอบนโยบายการเลือกตั้งสมาชิกสภาเกษตรกรจังหวัด ประเภทผู้แทนเกษตรกรจากนายกรัฐมนตรี ในการนี้นายกรัฐมนตรีได้เยี่ยมชมนิทรรศการ ร่วมถ่ายภาพและพบปะกับตัวแทนเกษตรกรภายในงาน
วันจันทร์ที่ 28 พฤศจิกายน 2565
สธ. เผย แนวโน้ม “โควิด” เพิ่มขึ้น แนะฉีดเข็มสุดท้ายเกิน 4 เดือน ต้องฉีดกระตุ้นเพิ่มภูมิคุ้มกัน เพื่อให้ปลอดภัยก่อนเข้าปีใหม่
ปลัดกระทรวงสาธารณสุข เผย สถานการณ์โควิด 19 ประเทศไทยแนวโน้มเพิ่มขึ้นต่อเนื่องช่วง 2 สัปดาห์ ผู้เสียชีวิตเป็นกลุ่ม 608 ที่ไม่ได้รับวัคซีนหรือไม่ได้รับเข็มกระตุ้น แนะหากฉีดกระตุ้นเข็ม 3 เกิน 4 เดือนแล้วให้ฉีดเข็ม 4 เพื่อเพิ่มภูมิคุ้มกัน รองรับสถานการณ์
ปลัดกระทรวงสาธารณสุข เผย สถานการณ์โควิด 19 ประเทศไทยแนวโน้มเพิ่มขึ้นต่อเนื่องช่วง 2 สัปดาห์ ผู้เสียชีวิตเป็นกลุ่ม 608 ที่ไม่ได้รับวัคซีนหรือไม่ได้รับเข็มกระตุ้น แนะหากฉีดกระตุ้นเข็ม 3 เกิน 4 เดือนแล้วให้ฉีดเข็ม 4 เพื่อเพิ่มภูมิคุ้มกัน รองรับสถานการณ์ช่วงปลายปีที่คาดจะมีการระบาดเพิ่มขึ้น และจะมีกิจกรรมส่งท้ายปีเก่าต้อนรับปีใหม่ ย้ำยังต้องเข้มมาตรการส่วนบุคคล กลุ่ม 608 ไม่ได้วัคซีนหากติดเชื้อให้รีบมาโรงพยาบาล มีเตียงและยาเพียงพอรองรับ
วันนี้ (28 พฤศจิกายน 2565) นพ.โอภาส การย์กวินพงศ์ ปลัดกระทรวงสาธารณสุข กล่าวถึงสถานการณ์โรคโควิด 19 ของประเทศไทย ว่า สัปดาห์ที่ผ่านมา (20-26 พฤศจิกายน 2565) แนวโน้มการระบาดเพิ่มขึ้น มีผู้ป่วยรายใหม่เข้ารักษาในโรงพยาบาล 4,914 ราย เฉลี่ยวันละ 702 ราย ผู้ป่วยปอดอักเสบ 553 ราย ใส่ท่อช่วยหายใจ 319 ราย และเสียชีวิต 74 ราย เฉลี่ยวันละ 10 ราย โดยเฉพาะช่วง 2 สัปดาห์ที่ผ่านมา พบการระบาดเพิ่มในพื้นที่ กทม. ปริมณฑล และจังหวัดท่องเที่ยวภาคตะวันออกและภาคใต้ ซึ่งเป็นไปตามการคาดการณ์ว่าจะมีการระบาดเพิ่มขึ้นช่วงปลายปี เนื่องจากเป็นช่วงฤดูหนาว ประชาชนมีการผ่อนคลายมาตรการและมีกิจกรรมรวมตัวกันมากขึ้น ทั้งนี้ จากการวิเคราะห์ข้อมูลผู้เสียชีวิตที่ผ่านมา พบว่าเป็นการติดเชื้อครั้งแรกและส่วนใหญ่เป็นกลุ่มผู้สูงอายุและมีโรคประจำตัวเรื้อรัง ปัจจัยเสี่ยงสำคัญคือ ไม่ได้รับวัคซีน รับวัคซีนไม่ครบหรือได้รับเข็มสุดท้ายนานเกินกว่า 3 เดือน
“วัคซีนโควิด 19 เป็นสิ่งสำคัญที่จะช่วยลดการเสียชีวิตได้ ซึ่งหลังจากฉีดวัคซีนไประยะหนึ่งแล้ว ภูมิคุ้มกันที่มีจะลดลง จึงต้องมีการฉีดเข็มกระตุ้น ดังนั้น หากยังไม่ได้ฉีดวัคซีนเลย ขอให้รีบมาฉีด และหากฉีดกระตุ้นเข็มสุดท้ายนานเกิน 4 เดือนแล้ว ขอให้มาฉีดเพิ่ม ซึ่งจากข้อมูลพบว่าการรับวัคซีนกระตุ้นเข็มที่ 4 ช่วยลดการป่วยรุนแรงและเสียชีวิตได้ เพื่อเร่งเสริมภูมิคุ้มกันให้ทันช่วงปลายปีที่จะมีกิจกรรมเทศกาลส่งท้ายปีเก่าต้อนรับปีใหม่โดยกระทรวงสาธารณสุขได้ประสานให้เพิ่มสถานที่ฉีดวัคซีน โดยเฉพาะ กทม. ปริมณฑล และจังหวัดท่องเที่ยวและกำชับโรงพยาบาลในสังกัดทุกจังหวัดให้เปิดจุดบริการฉีดวัคซีน รวมถึงจัดบริการเชิงรุกในกลุ่มผู้สูงอายุ ผู้ป่วยติดบ้านติดเตียงที่เป็นกลุ่มเสี่ยงด้วยแล้ว” นพ.โอภาสกล่าว
นพ.โอภาสกล่าวต่อว่า แม้จะมีการฉีดวัคซีนแล้วแต่ยังต้องให้ความสำคัญกับมาตรการป้องกันส่วนบุคคลโดยเฉพาะการสวมหน้ากากอนามัยในสถานที่สาธารณะ สำหรับกลุ่ม 608 ที่ไม่ได้รับวัคซีนหรือได้รับนานเกิน 6 เดือนควรหลีกเลี่ยงการรับประทานอาหารร่วมกับผู้อื่น หรือร่วมกิจกรรมที่คนจำนวนมากโดยไม่สวมหน้ากากอนามัย ส่วนคนในครอบครัวที่ไปสถานที่เสี่ยง หรือมีกิจกรรมรวมกลุ่มคนจำนวนมากในช่วง 5 วัน ควรงดการใกล้ชิดกับกลุ่มเสี่ยงเหล่านี้ และหากพบว่ามีการติดเชื้อ ขอให้รีบพามาพบแพทย์ที่โรงพยาบาลเพื่อให้การรักษาได้ทันเวลา ซึ่งได้จัดยาและเวชภัณฑ์ไว้เพียงพอ รวมถึงเตียงระดับ 2-3 ทั่วประเทศ สำหรับรองรับผู้ป่วยอาการปานกลางถึงรุนแรง ยังมีเพียงพอรองรับสถานการณ์เช่นเดียวกัน
***************************** 28 พฤศจิกายน 2565
วันจันทร์ที่ 28 พฤศจิกายน 2565
​Thailand’s effective COVID-19 response to COVID-19 boosts confidence of foreign investors
​Thailand’s effective COVID-19 response to COVID-19 boosts confidence of foreign investors
November 28, 2022, Deputy Government Spokesperson Traisuree Taisaranakul disclosed about a report of the Board of Investment (BOI) to Prime Minister and Defense Minister Gen. Prayut Chan-o-cha on post-COVID-19 foreign investment trends that investors have considered more on the resilience of production supply chain and the Government’s crisis management policy to ensure crises would not impact business sector, industrial manufacturing, and export.
According to BOI, during the past 2-3 years of the COVID-19 pandemic, investors, especially large-scale exporters, commended Thailand for its effective administration of the COVID-19 situation and expressed confidence over the Thai Government’s crisis management policy to the extent that they decided to expand their investment in Thailand.
The Prime Minister instructed all agencies to ensure public safety along with promoting export and economic recovery. Investment promotion policy also needs to be adjusted to attract investment during the global geopolitical changes. This has led to the development of new investment promotion strategy (2023-2027) earlier approved by the BOI on October 12, 2022.
With regard to the COVID-19 situation, Ministry of Public Health reported an increasing number of newly-infected cases, but this has already been predicted by the Department of Disease Control, following the relaxation of public health measures. However, the Prime Minister emphasized the need to be prepared and remain on guard. Department of Disease Control is instructed to work together with chief medical officers in industrial-clustered provinces to develop COVID-19 measures and compliance approaches for industrial plants to ensure production continuity.
According to the Department of Disease Control’s report on the COVID-19 situation for the period of November 20-26, 2022, a total of 4,914 new confirmed cases, or an average of 702 cases per day, is recorded, which is an increase from 3,957(an average of 565 cases per day) recorded in the previous week (November 13-19, 2022). This makes the cumulative number of 2,483,809 cases since January 1, 2022.
The week of November 20-26, 2022 saw the total deaths of 74 persons (an average of 10 persons per day), and 553 active case patients who have developed pneumonia (319 of whom were on ventilators). The death toll since January 1, 2022 is 11,482.
Cumulative number of vaccinations across the country, as of November 26, 2022, is 143,155,910 doses (1st shot: 57,086,730, 2nd shot: 53,570,366, and 3rd shot and more: 32,498,814 doses).
วันจันทร์ที่ 28 พฤศจิกายน 2565
สำนักงานสลากกินแบ่งรัฐบาลพร้อมออกสลากสัญจร งวดวันที่ 1 ธันวาคม 2565 นี้ ที่จังหวัดลำปาง
ในการออกรางวัลงวดวันที่ 1 ธันวาคม 2565 นี้ สำนักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุม จังหวัดลำปาง เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง
พันโท หนุน ศันสนาคม ผู้อำนวยการสำนักงานสลากกินแบ่งรัฐบาล เปิดเผยต่อผู้สื่อข่าวว่า ในการออกรางวัลงวดวันที่ 1 ธันวาคม 2565 นี้ สำนักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุม จังหวัดลำปาง เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทำการหลอกลวงต้มตุ๋น ผ่านทางสังคมออนไลน์และการส่งจดหมายแอบอ้างว่าสามารถให้ตัวเลขที่จะออกรางวัลได้ สำหรับการออกรางวัลครั้งนี้ ผู้ว่าราชการจังหวัดลำปาง ให้เกียรติเป็นประธานกรรมการออกรางวัล รวมทั้งข้าราชการระดับสูง ผู้นำชุมชนและผู้แทนสื่อมวลชนในพื้นที่ร่วมเป็นคณะกรรมการออกรางวัล โดยจะเชิญข้าราชการหรือบุคลากรของจังหวัดร่วมทำหน้าที่หมุนวงล้อสลับกับพนักงานหมุนวงล้อของสำนักงานสลากกินแบ่งรัฐบาลด้วย โดยการออกรางวัลเป็นไปตามมาตรฐานสากล โปร่งใส ตรวจสอบได้ทุกขั้นตอน ทั้งนี้ การออกรางวัลได้ดำเนินการตามมาตรการในการป้องกันโควิด-19 ของรัฐบาล อย่างเคร่งครัด ด้วยการทำความสะอาดสถานที่ด้วยน้ำยาฆ่าเชื้อและแอลกอฮอล์ มีการตรวจวัดอุณหภูมิคณะกรรมการออกรางวัล บุคลากร สื่อมวลชน และผู้ที่เกี่ยวข้องทุกท่าน การรักษาระยะห่างระหว่างบุคคล รวมทั้งให้สวมหน้ากากอนามัยตลอดเวลาที่อยู่ในพื้นที่ สำหรับประชาชนที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนำบัตรประจำตัวประชาชนแสดงในวันดังกล่าวด้วย และขอความร่วมมือปฏิบัติตามมาตรการป้องกันการแพร่ระบาดของโรคติดเชื้อโควิด-19 อย่างเคร่งครัด นอกจากนี้ยังสามารถรับชมการถ่ายทอดสดได้ผ่านช่องทางต่างๆ ดังนี้
- สถานีโทรทัศน์อมรินทร์ ทีวี ตั้งแต่เวลา 13.50 น. เป็นต้นไป
- สถานีโทรทัศน์ไทยรัฐทีวี ตั้งแต่เวลา 14.00 น. เป็นต้นไป
- LINE TODAY ตั้งแต่เวลา 14.30 น. เป็นต้นไป
- เว็บไซต์สำนักงานสลากกินแบ่งรัฐบาล www.glo.or.th ตั้งแต่เวลา 14.30 น. เป็นต้นไป
- รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 14.30 น. เป็นต้นไป
ผู้อำนวยการสำนักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สำนักงานสลากกินแบ่งรัฐบาลยังได้จัดกิจกรรมการช่วยเหลือสังคม (CSR) ในวันที่ 30 พฤศจิกายน 2565 ได้แก่ การส่งมอบบ้านตามโครงการบ้านห่วงใยจากใจ GLO ซึ่งเป็นโครงการที่จัดสร้างบ้านให้กับประชาชนที่มีบ้านพักอาศัยไม่มั่นคงถาวร รวมจำนวน 83 หลัง สำหรับจังหวัดลำปาง จะทำการส่งมอบบ้าน จำนวน 1 หลัง ให้กับนางสาว สันทนา มะณีรัตน์ และในวันเดียวกันจะจัดกิจกรรมจัดเลี้ยงอาหารกลางวันเด็กที่โรงเรียนชุมชนบ้านสันกำแพง สลากกินแบ่งรัฐบาลสงเคราะห์ อีกด้วย สำนักงานสลากกินแบ่งรัฐบาลจึงขอเชิญประชาชนชาวจังหวัดลำปางและจังหวัดใกล้เคียง ร่วมชมการออกรางวัลสลากสัญจรครั้งนี้ได้ในวันที่ 1 ธันวาคม 2565 รวมทั้งติดตามความเคลื่อนไหวและภารกิจที่น่าสนใจของสำนักงานสลากกินแบ่งรัฐบาล ได้ที่ www.glo.or.th
วันศุกร์ที่ 3 มิถุนายน 2565
โฆษกรัฐบาลขอบคุณสภาฯ หลังผ่านร่าง พรบ.งบ 66 แจงพร้อมรับทุกความเห็น ข้อเสนอแนะ รวมถึงข้อกังวลไปพิจารณาปรับปรุงการดำเนินงาน
​โฆษกรัฐบาลขอบคุณสภาฯ หลังผ่านร่าง พรบ.งบ 66 แจงพร้อมรับทุกความเห็น ข้อเสนอแนะ รวมถึงข้อกังวลไปพิจารณาปรับปรุงการดำเนินงาน ลั่นใช้จ่ายเงินงบประมาณด้วยความโปร่งใส เพื่อบรรลุผลสำเร็จตามนโยบายที่กำหนดไว้
วันนี้ 3 มิ.ย. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวภายหลังที่ประชุมสภาผู้แทนราษฎรผ่านร่างพระราชบัญญัติงบประมาณรายจ่ายประจำปีงบประมาณ พ.ศ. 2566 ว่า ขอขอบคุณประธานสภาฯ และ ส.ส.ทุกท่านที่ให้ความเห็นชอบร่าง พ.ร.บ.งบประมาณรายจ่ายประจำปีงบประมาณ พ.ศ. 2566 ซึ่งมีความสำคัญต่อการขับเคลื่อนนโยบายของรัฐบาล โดยให้ความสำคัญกับประโยชน์ของประเทศและประชาชนอย่างยั่งยืน รวมทั้งเพื่อเป็นการเพิ่มขีดความสามารถในการแข่งขันของประเทศตามเป้าหมายที่รัฐบาลได้กำหนดไว้ ทั้งนี้ รัฐบาลจะนำทุกความคิดเห็น ข้อเสนอแนะต่างๆ รวมถึงข้อกังวลของที่ประชุมสภาฯ ที่ได้แสดงความห่วงใยไว้ตลอดระยะเวลาการประชุมที่ผ่านมา ไปพิจารณาปรับปรุงการดำเนินงานเพื่อให้ประชาชนได้รับประโยชน์จากการใช้เงินงบประมาณให้มากที่สุด
"ขอให้ทุกคนมั่นใจว่า งบประมาณที่ได้รับการอนุมัติในครั้งนี้จะถูกนำไปใช้ตามวัตถุประสงค์ ดำเนินการภายใต้สถานการณ์การแพร่ระบาดของโรคติดเชื้อโควิค-19 และภายใต้วงเงินงบประมาณที่มีอยู่อย่างจํากัด และรัฐบาลจะกำกับดูแลการใช้จ่ายเงินงบประมาณด้วยความโปร่งใส เพื่อให้บรรลุผลสำเร็จตามนโยบายที่ได้กำหนดไว้อย่างมีประสิทธิภาพ โดยมีเป้าหมายหลักเพื่อให้ประเทศมีความมั่นคง มั่งคั่ง และยั่งยืน เพื่อขับเคลื่อนประเทศให้ก้าวพ้นวิกฤต รวมทั้งฟื้นฟูเศรษฐกิจให้กลับคืนมาโดยเร็ว" นายธนกร กล่าว
//////
วันศุกร์ที่ 22 ตุลาคม 2564
ประกาศ ขสมก. ประจำวันที่ 22 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​ (1,226)
ประกาศ ขสมก. ประจำวันที่ 22 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​ (1,226)
พนักงานเก็บค่าโดยสารรถปรับอากาศ สาย 502 เพศหญิง อายุ 32 ปี
วันอาทิตย์ที่ 13 กุมภาพันธ์ 2565
นายกฯ สั่งเตรียมพร้อมเปิดด่านชายแดนใต้รับนักท่องเที่ยว คาด มี.ค.นี้
นายกฯ สั่งเตรียมพร้อมเปิดด่านชายแดนใต้รับนักท่องเที่ยว คาด มี.ค.นี้
วันที่ 13 กุุมภาพันธ์ 2565นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า นายกรัฐมนตรี พล.อ.ประยุทธ์ จันทร์โอชา ในฐานะผอ.ศบค. ได้สั่งการให้ศูนย์ปฏิบัติการ ศบค. และศูนย์ปฏิบัติการแก้ไขสถานการณ์ฉุกเฉินด้านท่องเที่ยวและกีฬา (ศปก.กก.)ร่วมกันเร่งพิจารณาแนวทางดำเนินการเปิดด่านชายแดนทางบกรับนักท่องเที่ยว พื้นที่จังหวัดสงขลา ยะลา นราธิวาส และ สตูล คาดว่าน่าจะเปิดดำเนินการได้ประมาณ มี.ค.65 โดยในเบื้องต้นทราบว่าทางประเทศมาเลเซียมีความพร้อมดำเนินการเช่นกัน ซึ่งท่านนายกฯได้สั่งการให้กระทรวงการต่างประเทศสนับสนุนการประสานงานในเรื่องดังกล่าวด้วย เพื่อนำไปสู่การเห็นชอบอย่างเป็นทางการของทั้งสองฝ่าย
การพิจารณาเปิดด่านชายแดนจังหวัดชายแดนใต้ เดิมคาดว่าจะเกิดขึ้นในช่วงเดือนม.ค. แต่ด้วยสถานการณ์การแพร่ระบาดโควิด19 สายพันธุ์โอไมครอน ทำให้ต้องเลื่อนออกไป แต่ขณะนี้ ทุกอย่างอยู่ในระดับที่ไม่น่ากังวล รัฐบาลจึงเร่งดำเนินการตรียมความพร้อมเพื่อเปิดด่านรับนักท่องเที่ยวซึ่งจะช่วยกระตุ้นเศรษฐกิจด้านการท่องเที่ยวและจะส่งผลต่อการฟื้นฟูธุรกิจอื่นๆอย่างมาก และระหว่างนี้ หน่วยงานที่เกี่ยวข้องต้องดำเนินการในเรื่อง ระบบการตรวจลงตรา การตรวจหาเชื้อโควิด-19 โรงแรมที่มีมาตรฐาน SHA++ ความพร้อมของมาตรการ Covid Free Setting ของสถานประกอบการที่เกี่ยวข้องกับการเดินทางของนักท่องเที่ยว ได้แก่ ระบบการขนส่ง สถานที่ท่องเที่ยว ร้านอาหาร ห้างสรรพสินค้า เป็นต้น
นางสาวรัชดา กล่าวด้วยว่า เพื่อสร้างภูมิคุ้มกันแก่ตนเองพร้อมรับนักท่องเที่ยวต่างชาติขอเชิญชวนให้ประชาชนในพื้นที่มารับการฉีดวัคซีนป้องกันโควิด-19 ซึ่งรัฐบาลได้เร่งการฉีดให้ครบ 2 เข็มในเด็กวัยเรียน และการฉีดเข็มกระตุ้นในกลุ่มผู้สูงอายุ ผู้มีโรคเรื้อรัง 7 โรคเสี่ยง สตรีมีครรภ์ ในส่วนของสถานการณ์การแพร่ระบาดในจังหวัดชายแดนใต้นั้น อยู่ในระดับเฝ้าระวัง เช่นเดียวกับ อีก25 จังหวัด ระบบสาธารณสุขมีความพอเพียงในเรื่องเตียงรองรับผู้ป่วยอาการหนัก และยารักษาที่จะจ่ายให้กับผู้ป่วยทั้งในระบบ Home Isolation และ Community Isolation
.....................................
วันอังคารที่ 14 กันยายน 2564
“จุรินทร์” เป็นสักขีพยาน MoU  โรงแรมส่งเสริมสุขภาพ เริ่มอันดามัน 6 แห่ง  หวังดัน ไทยเป็นฮับสุขภาพโลก คาดทำรายเพิ่มกว่า 4 แสนล้านบาทต่อปี
​วันที่  12 กันยายน 2564 เวลา 17.30 น.
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์
เป็นประธานในพิธีเปิดเมืองรับนักท่องเที่ยวเข้ามาท่องเที่ยวในพื้นที่เขาหลัก จังหวัดพังงา และเป็นประธานสักขีพยานในพิธีลงนามบันทึกข้อตกลง (MOU) ระหว่างสมาคมโรงแรมที่พักส่งเสริมสุขภาพอันดามันและ อ่าวไทยกับสาธารณสุขจังหวัดพังงา
พร้อมด้วยนางกันตวรรณ ตันเถียร สมาชิกสภาผู้แทนราษฎรจังหวัดพังงา
นายจุฤทธิ์ ลักษณวิศิษฏ์ รองผู้อำนวยการพรรคประชาธิปัตย์และนายสมพงศ์ ดาวพิเศษ ประธานกรรมการบริหารบุญถาวรเซรามิค จำกัด ณ บริเวณริมชายหาดโรงแรม ลา ฟลอร่า (La Flora Khao Lak) อําเภอตะกั่วป่า จังหวัดพังงา
นายจุรินทร์ กล่าวว่า
งานในวันนี้สอดคล้องกับสถานการณ์เป็นอย่างยิ่ง ทั้งนโยบายรัฐบาลในการสร้างความสมดุลระหว่างการแก้ปัญหาโควิดกับการแก้ปัญหาเศรษฐกิจ ให้สามารถเดินหน้าไปพร้อมกันได้ เพื่อประโยชน์ของประเทศในภาพรวมโดยเฉพาะในเรื่องของการท่องเที่ยว
ความพร้อมของจังหวัดพังงาถือว่าอยู่ในเกณฑ์ที่เราจะนับ 1 กันได้แล้ว สำหรับการฉีดวัคซีนประชากรจังหวัดพังงากลุ่มอายุ 60 ปีขึ้นไปและเข้าเกณฑ์ 8 ข้อที่เป็นนโยบายรัฐบาล ฉีดวัคซีนแล้วไม่ต่ำกว่า 80% ขณะเดียวกันเขาหลัก ถือว่าเป็นส่วนหนึ่งของ “อันดามันแซนด์บ็อกซ์” ที่สืบเนื่องมาจาก “ภูเก็ตแซนด์บ็อกซ์”เมื่อนักท่องเที่ยวมาเที่ยวภูเก็ต 7 วันแล้ว สามารถมาเที่ยวเขาหลัก เกาะยาวและกระบี่ได้
โดยประชากรที่นี่ได้รับวัคซีนไปแล้วกว่า 70% ฉะนั้นนักท่องเที่ยวที่จะมาที่นี่ถือว่าปลอดภัยและเป็นไปตามเกณฑ์โลกที่ได้กำหนดไว้ การเริ่มต้นเปิดศักราชที่จะทำให้เขาหลักเป็นศูนย์กลางการแพทย์และสุขภาพ
ในโครงการ The Andaman World Medical & Wellness Hub ถือว่าสอดคล้องกับสถานการณ์และนับหนึ่งได้เร็ว
การลงนามข้อตกลงระหว่างโรงแรมห้าดาว อย่างน้อย 6 แห่งวันนี้ ประกอบด้วย
1.La Flora Khaolak
2.Apsara Beachfront Resort and Villa
3.Graceland Khaolak Beach Resort
4.Ban Khaolak Beach Resort
5.Ramada Khaolak
6.Chongfah Resort Khaolak
โดย 6 แห่ง ที่นำร่องกับสำนักงานสาธารสุขจังหวัดพังงา ที่จะเริ่มต้นทำให้เขาหลักเป็น ฮับของเมดิคอลและเวลเนสของอันดามัน
จากนี้จะขยายผลไปยังโรงแรมที่พักในภูเก็ตรวมทั้งในจังหวัดกระบี่และที่อื่นๆต่อไปในฝั่งอันดามัน จะมีส่วนสำคัญในการเพิ่มจุดขายให้กับการท่องเที่ยว จากการที่เราขาย ชายหาด ทะเล มาเป็นจุดขายในเรื่องของสุขภาพ เพิ่มเติมทั้งในภาคการผลิตผลิตภัณฑ์และภาคบริการ ผลิตภัณฑ์ เช่นอาหารเชิงสุขภาพ หรือสินค้าที่เกี่ยวข้องกับสมุนไพรไทย ภาคบริการ เช่น การนวดไทย สปาไทย รวมทั้งการให้บริการการฟื้นฟูสุขภาพหลังโควิดของนักท่องเที่ยวทั้งไทยและชาวต่างประเทศเป็นต้น
การให้บริการทางการแพทย์จะเริ่มนับหนึ่งจากการทำทันตกรรม และจะมีเพิ่มขึ้นอีกเพื่อให้เป็นฮับของเมดิคอลและเวลเนส ของอันดามันจริงๆ จะเป็นการเพิ่มจำนวนนักท่องเที่ยวเพิ่มรายได้ให้กับโรงแรมที่นี่และเพิ่มรายได้ให้กับเขาหลัก ทำให้จีดีพีจังหวัดพังงาเพิ่มขึ้นต่อไปในอนาคต
นอกจากนี้มหาวิทยาลัยสงขลานครินทร์
ได้เตรียมการให้การอบรมหลักสูตรโรงแรมที่สนใจจะปรับตัวจากโรงแรมที่พักปกติมาเป็นเวลเนสโฮเทล เพื่อสนองนโยบายให้ที่นี่เป็นฮับการท่องเที่ยวเชิงสุขภาพ
ซึ่งถ้าเราใช้แต่ ทะเล หาดทราย เป็นจุดขายโดยปกติประเทศไทยจะมีรายได้ประมาณ 600,000 ล้านบาทต่อปี แต่ถ้าเอาเวลเนสมาช่วยจะมีรายได้เพิ่มอีกประมาณ 400,000 ล้านบาท รวมแล้วสามารถทำรายได้เป็น 1 ล้านล้านบาทได้ในอนาคต
วันศุกร์ที่ 19 สิงหาคม 2565
สำนักงานปลัดกระทรวงอุตสาหกรรมเติมความรู้ด้านกฎหมายว่าด้วยโรงงานให้กับบุคลากร
สำนักงานปลัดกระทรวงอุตสาหกรรมเติมความรู้ด้านกฎหมายว่าด้วยโรงงานให้กับบุคลากร
วันนี้ (19 สิงหาคม 2565) เวลา 08.45 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานเปิดสัมมนาเชิงปฏิบัติการ เรื่อง การพัฒนาความรู้ด้านกฎหมายว่าด้วยโรงงานสำหรับหน่วยงานใน สำนักงานปลัดกระทรวงอุตสาหกรรม เพื่อให้ผู้ปฏิบัติงานของสำนักงานปลัดกระทรวงอุตสาหกรรมในส่วนกลาง ได้รับความรู้ด้านกฎหมายโรงงานเกี่ยวกับการอนุมัติ อนุญาต และกำกับดูแลโรงงานในระดับหนึ่ง รวมถึงการตรวจสอบเงินสินบนรางวัลและค่าใช้จ่ายในการดำเนินงานตามกฎหมายว่าด้วยโรงงาน การจัดซื้อจัดจ้าง การจัดทำระบบสารสนเทศเกี่ยวกับโรงงานอุตสาหกรรม การเขียนแผนเสนอโครงการเพื่อขอรับงบประมาณ ซึ่งจะช่วยเพิ่มประสิทธิภาพในการบังคับใช้กฎหมายและสนับสนุนการปฏิบัติงานของพนักงานเจ้าหน้าที่ ณ ห้องประชุม อก.1 สำนักงานปลัดกระทรวงอุตสาหกรรม
วันพฤหัสบดีที่ 27 มกราคม 2565
กรมทางหลวงชนบทเปิดใช้สะพานข้ามลำชี เชื่อมจังหวัดสุรินทร์ - บุรีรัมย์
ร่นระยะทาง 21 กิโลเมตร ยกระดับคุณภาพชีวิต บรรเทาความเดือดร้อนให้กับประชาชน ตามนโยบายของรัฐมนตรีว่าการ   กระทรวงคมนาคม
กรมทางหลวงชนบท (ทช.) กระทรวงคมนาคม ดำเนินโครงการก่อสร้างสะพานข้ามลำชี (สะพานท่าสว่าง ชุมแสง) ตำบลท่าสว่าง อำเภอเมือง จังหวัดสุรินทร์ เสร็จสมบูรณ์ เพื่อยกระดับคุณภาพชีวิต บรรเทาความเดือดร้อนให้กับประชาชน ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่าง อำเภอ ตำบล และหมู่บ้านได้อย่างทั่วถึงอย่างมีประสิทธิภาพ ให้ประชาชนสามารถเดินทางได้อย่างสะดวกรวดเร็วปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า องค์การบริหารส่วนตำบลท่าสว่างได้ขอรับการสนับสนุนโครงการก่อสร้างสะพานข้ามลำชี ตำบลท่าสว่าง อำเภอเมือง จังหวัดสุรินทร์ เพื่อเชื่อมระหว่างบ้านโคกเพชร ตำบลท่าสว่าง อำเภอเมือง จังหวัดสุรินทร์ กับบ้านหัวช้าง ตำบลชุมแสง อำเภอกระสัง จังหวัดบุรีรัมย์ เป็นการทดแทนสะพานไม้เดิมที่พังเสียหายไม่สามารถสัญจรผ่านได้ ทำให้ประชาชนในพื้นที่ได้รับความเดือดร้อนและความไม่สะดวกในการเดินทาง ทั้งนี้ เพื่อเป็นการบรรเทาความเดือดร้อนให้ประชาชนในพื้นที่ ลดระยะเวลา ลดค่าใช้จ่ายในการเดินทางและขนส่งพืชผลทางการเกษตร เนื่องจากสะพานดังกล่าวสามารถร่นระยะทางได้ประมาณ 21 กิโลเมตร ทช. จึงได้ดำเนินการก่อสร้างสะพานข้ามลำชี (สะพานท่าสว่าง ชุมแสง) โดยก่อสร้างเป็นผิวจราจรแบบคอนกรีตเสริมเหล็ก ยาว 290 เมตร ผิวจราจรกว้าง 9 เมตร พร้อมก่อสร้างถนนแอสฟัลท์ติกคอนกรีตต่อเชื่อมทั้งสองด้าน ผิวจราจรกว้าง 7 เมตร มีทางเท้า ติดตั้งป้ายจราจร ตีเส้นผิวจราจร วางท่อ และปลูกหญ้า ซึ่งปัจจุบันสะพานดังกล่าวได้ดำเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว โดยใช้งบประมาณในการก่อสร้าง 93.016 ล้านบาท
วันจันทร์ที่ 6 มิถุนายน 2565
รองปลัดฯวรวรรณ เข้าร่วมประชุมเตรียมการ ผลิตรายการวิทยุ“คุยเรื่องบ้าน คุยเรื่องเมือง คุยทุกเรื่องกับรัฐมนตรี”
รองปลัดฯวรวรรณ เข้าร่วมประชุมเตรียมการ ผลิตรายการวิทยุ“คุยเรื่องบ้าน คุยเรื่องเมือง คุยทุกเรื่องกับรัฐมนตรี”
วันนี้ (6 มิถุนายน 2565) เวลา 14.00น. นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมเตรียมการผลิตรายการวิทยุ“คุยเรื่องบ้าน คุยเรื่องเมือง คุยทุกเรื่องกับรัฐมนตรี” อากาศทางสถานีวิทยุกระจายเสียงแห่งประเทศไทย ในรูปแบบการพูดคุยแบบสบายๆ สไตล์ “เล่าสู่กันฟัง” เพื่อสร้างความรู้ ความเข้าใจในภารกิจสำคัญของแต่ละกระทรวง ผ่านการพูดคุยที่เน้นสร้างความใกล้ชิดระหว่างประชาชนกับคณะรัฐมนตรี ตลอดจนรับฟังปัญหาและให้ความช่วยเหลือประชาชน ผ่านโปรแกรม ZOOM MEETING ณ ห้องประชุม อก.2 กระทรวงอุตสาหกรรม
วันเสาร์ที่ 18 ธันวาคม 2564
ดีอีเอส เตือนข่าวปลอมส่งข้อความทักทายเป็นรูปหรือภาพเคลื่อนไหว ทำให้ถูกขโมยข้อมูลส่วนตัว
ดีอีเอส เตือนข่าวปลอมส่งข้อความทักทายเป็นรูปหรือภาพเคลื่อนไหว ทำให้ถูกขโมยข้อมูลส่วนตัว
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า ตามที่มีข้อความปรากฏในโซเชียลมีเดียเกี่ยวกับประเด็นเรื่องส่งข้อความทักทายเป็นรูปหรือภาพเคลื่อนไหวทำให้ถูกขโมยข้อมูลส่วนตัวทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสำนักงานปลัดกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
กรณีการเผยแพร่ข้อมูลว่าการส่งข้อความเป็นรูปหรือภาพเคลื่อนไหวเสี่ยงถูกล้วงข้อมูลส่วนตัวได้โดยมีนักเจาะข้อมูล(hackers)ได้ออกแบบรูปภาพและภาพเคลื่อนไหวเพื่อซ่อนรหัสเจาะข้อมูลไว้ในรูปภาพดังกล่าวเมื่อนำภาพเหล่านั้นไปใช้ส่งต่อผ่านโซเชียลมีเดียจะทำให้ขโมยข้อมูลส่วนตัวจากอุปกรณ์ของคุณได้ทางสำนักงานปลัดกระทรวงดิจิทัลเพื่อเศรษฐกิจและสังคมได้ตรวจสอบและชี้แจงข้อเท็จจริงว่าปัจจุบันยังไม่พบรายงานการเจาะระบบหรือการเข้าถึงข้อมูลโดยมิชอบจากการส่งข้อความเป็นภาพหรือภาพเคลื่อนไหวผ่านโซเชียลมีเดียแต่อย่างใด
ดังนั้นขอให้ประชาชนอย่าหลงเชื่อข้อมูลดังกล่าวไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
วันอังคารที่ 28 กันยายน 2564
สร้างความเชื่อมั่นด้านการเกษตรของไทย
กระทรวงเกษตรฯ หารือสภาธุรกิจสหภาพยุโรป-อาเซียน สร้างความเชื่อมั่นด้านการเกษตรของไทย
นายนราพัฒน์แก้วทองผู้ช่วยรัฐมนตรีประจำกระทรวงเกษตรและสหกรณ์ได้รับมอบหมายจากรัฐมนตรีว่าการกระทรวงเกษตรและสหกรณ์ให้หารือร่วมกับนายคริส ฮัมฟรีย์(Mr. Christ Humphrey)กรรมการบริหารสภาธุรกิจสหภาพยุโรป-อาเซียน(EU-ASEAN Business Council: EU-ABC)นายแจนอิริคสัน(Mr.Jan Erikson)ประธานหอการค้ายุโรปในประเทศไทย(The European Association for Business and Commerce: EABC)และนักธุรกิจของสหภาพยุโรปผ่านระบบการประชุมทางไกลออนไลน์ณห้องประชุมกระทรวงเกษตรและสหกรณ์135โดยมีประเด็นหารือที่สำคัญอาทิการสนับสนุนและพัฒนาเศรษฐกิจฐานรากความยั่งยืนในการทำการเกษตรและเกษตรกรรมการเพิ่มประสิทธิภาพการผลิตสาขาเกษตรการสนับสนุนเกษตรกรในการเข้าถึงนวัตกรรมเพื่อเพิ่มประสิทธิภาพในการผลิตเกษตรที่ทันสมัยและความสามารถในการแข่งขันของประเทศไทยหลังการฟื้นตัวจากCOVID-19ความยั่งยืนและการใช้เทคโนโลยีแนวปฏิบัติที่ดีของประเทศไทยเพื่อป้องกันCOVID-19ในการผลิตอาหารเพื่อการส่งออกการประกันพืชผลแบบหลากหลายตลอดจนแนวโน้มอาหารในอนาคตเป็นต้น
สำหรับสหภาพยุโรปเป็นคู่ค้าที่สำคัญของประเทศไทยโดยเฉพาะด้านการเกษตรซึ่งการหารือในวันนี้จะสร้างความเชื่อมั่นในด้านการเกษตรให้แก่นักธุรกิจของสหภาพยุโรปยิ่งขึ้นและกระทรวงเกษตรฯพร้อมให้ความร่วมกับEU-ABCเพื่อผลักดันความร่วมมือและความสัมพันธ์ด้านการเกษตรระหว่างภาครัฐของประเทศไทยและภาคเอกชนของสหภาพยุโรปให้เป็นรูปธรรมต่อไป